Nainen paljastelemassa rintojaan julkisella alueella ekshibitionismisesti.
**Ekshibitionismi** (lat. *exhibere* 'tuoda esiin') eli **itsensäpaljastaminen** on seksuaalista mielihyvää tuottavaa esiintymistä, jossa henkilö paljastaa sukupuolielimensä, kehonmuotonsa, tai seksuaalisen toimintansa muille ihmisille. Erityistä mielihyvää tuottaa huomion kohteeksi joutuminen ja paljastelun kohdeyleisön reagoiminen. Ekshibitionismi on normaalia käytöstä ihmisten seksuaalisessa kanssakäymisessä, erotiikassa ja pornografiassa silloin, kun ekshibitionismin kohdeyleisö on antanut hyväksynnän ja suostumuksensa paljastelulle.

Vaikka laillinen ekshibitionismi on normaalia, se voi muuttua **sukupuolelliseksi paljastamishäiriöksi** silloin, kun paljastelun kohdeyleisöksi valitaan henkilöitä, jotka eivät ole antaneet suostumusta paljastelun näkemiselle, ja jos siihen liittyy pakottava tarve tai riippuvuus. 

Viuhahtaminen ja seksiviestittely ovat molemmat ekshibitionismin alakäsitteitä.

Laajemmassa mielessä ekshibitionismi voi tarkoittaa myös yleisesti itsensä tahallista paljastamista tai ilmaisemista. Tällöin kysymyksessä on yleensä omien tunteiden, kokemusten ja yksityiselämän poikkeuksellisen avoin esittäminen, varsinkin kuvataiteessa tai kirjallisuudessa Esimerkkinä tästä on niin sanottu tunnustuskirjallisuus, jossa tekijä paljastaa omasta elämästään intiimejä ja usein sokeeraavia asioita.

Paljastelu
----------

Ekshibitionismissa paljastetaan omaa kehoa muille, usein seksuaalisävytteisesti. Naispuoliset henkilöt paljastavat usein häpyhuuliaan, rintojaan ja pakaroitaan, kun taas miespuoliset henkilöt paljastelevat penistään tai pakaroitaan ja joissain tapauksissa myös lihaksiaan. Jotkut paljastavat myös täysin alastoman kehonsa.

Paljasteluun voi joskus liittyä tanssimista, kuten twerkkaamista, tankotanssia tai strippaamista, mutta paljastelija voi tehdä muutakin, kuten esim. seistä, istua paikoillaan tai maata sängyllä.

Internetissä itsensäpaljasteluun kuuluu usein myös itsetyydytys, josta lähetetään videokuvaa paljastelun aikana tai sen jälkeen.

Paljastelun kohdeyleisö, sekä tekopaikka
----------------------------------------

Paljastelun kohdeyleisö vaihtelee paljastelijan mukaan. Monet paljastelevat itseään mielellään internetissä tuhansille, ellei jopa miljoonille katsojille, kun taas toiset paljastaa itseään ainoastaan kaveripiirille.

Toiset paljastelijat paljastavat itseään ainoastaan niille ihmisille, jotka tietävät mitä he ovat tulleet katsomaan, kun taas toiset paljastelijat valitsevat kohdeyleisönsä satunnaisesti ja paljastelevat kysymättä asiasta lupaa etukäteen.

Internetissä ekshibitionismia harrastetaan usein sosiaalisessa mediassa ja pikaviestimissä sekä videonjakelu- ja suoratoistopalveluissa.

Tosin useat suositut sosiaalisen median sovellukset, kuten Facebook, Instagram ja Snapchat eivät hyväksy julkisia alastomuutta sisältäviä postauksia ja täten julkinen ekshibitionismi sosiaalisessa mediassa voi aiheuttaa käyttäjälle porttikiellon kyseiseen palveluun. Täten sosiaalisessa mediassa on tavanomaisempaa jakaa paljastava materiaali yksityisviesteillä, jolloin paljastelija on turvassa sensuurilta, eikä porttikielto tule yhtä helposti.

Toisinaan juuri tästä syystä useat harrastavat ekshibitionismia käyttäen pikaviestimiä, kuten Whatsappia, Skypeä ja Signalia, koska näiden sovellusten avulla on mahdollista lähettää paljastavaa alastonmateriaalia ilman että sitä sensuroitaisiin ja ilman että siitä saisi porttikieltoa.

Internetissä jaettu paljastelu kuvataan usein kotona. Kodin lisäksi paljasteluita tehdään myös yksityistilaisuuksissa, joskus myös julkisissa tiloissa, vaikka julkisissa tiloissa ekshibitionismi voi helposti muuttua laittomaksi.

Ekshibitionismi työnä
---------------------

Ekshibitionismia harrastava ihminen voi olla osittain tai täysin alasti paljastaessaan itseään.
Itsensäpaljastelulla on mahdollista tienata internetissä rahaa esimerkiksi lataamalla joko puhelimella tai webkameralla kuvattuja itsensäpaljasteluvideoita pornosivuille, joissa on omat osastonsa paljastelumateriaalille. Toinen tapa hankkia ekshibitionismilla rahaa on etsiä sosiaalisesta mediasta ihmisiä, jotka ovat valmiita maksamaan rahaa siitä, että heille lähetetään paljasteluun liittyvää materiaalia joko yksityisviestein tai suoratoiston avulla. Etuus "perinteiseen pornoon" tässä on se, ettei siihen tarvita paria, ja sen tekeminen on helpompaa. Tämän lisäksi myös stripparien tekemää työtä voidaan pitää ekshibitionismina.

Paljastelun psykologia
----------------------

Ekshibitionistit ovat henkilöitä, jotka kokevat jännitystä tai seksuaalista kiihotusta ekshibitionistisesta toiminnasta ja nauttivat huomion keskipisteessä olemisesta. Ekshibitionismiin saattaa liittyä ulospäinsuuntautuneisuutta. Joillekin ekshibitionistinen toiminta voi peilata myös itsetunnon koetteluhalua ja sen vahvistamispyrkimystä. Ekshibitionismi voi olla myös keino tuoda esille eksentristä persoonallisuutta tai olla eksentrisen persoonallisuuden ilmeneminen. Ekshibitionismin taustalla voi olla useita tekijöitä, ja sen psykologinen tausta on kompleksinen.

Laillinen ekshibitionismi
-------------------------

Laillista ekshibitionismia harrastetaan usein yksityistiloissa ja internetissä silloin, kun paljastelun kohdeyleisö on antanut tälle suostumuksen. Mikäli paljastelun kohdeyleisö ei ole antanut etukäteen suostumusta paljastelulle, paljastelu voi olla edelleen laillista, mikäli se ei aiheuta paheksuntaa kohdeyleisössä.

Julkisissa tiloissa ekshibitionismi on käytännössä kiellettyä, mutta periaatteessa laillista niin kauan kun se ei aiheuta ihmisissä paheksumista.

Lyhyesti sanottuna ekshibitionismi on miltei aina laillista, kunhan paljastelija tekee sen joko yksityisalueella tai internetissä ja ilmoittaa esityksen luonteesta etukäteen, riittävän selkeästi.

Laiton ekshibitionismi
----------------------

Ekshibitionismi on Suomessa laitonta silloin, jos se aiheuttaa alueella paheksuntaa niissä, jotka eivät ole paljastuksen kohdeyleisöksi suostuneet. Täten julkisilla alueilla toteutettu paljastelu on usein laitonta. Myös yksityistiloissa aiheutettu paljastelu voi olla laitonta, jos se aiheuttaa paheksuntaa paljastelun kohteeksi joutuneessa, joka ei ole paljastelun katseluun suostunut, tai jos paljastelu näkyy julkiselle alueelle esimerkiksi ikkunasta, jolloin joku voi pahastua.

Laittomasta ekshibitionismista voi saada Suomessa syytteen sukupuolisiveellisyyden julkisesta loukkaamisesta, josta voidaan tuomita sakkoon tai vankeuteen enintään kuudeksi kuukaudeksi.

Henkilö, joka on taipuvainen laittomaan ekshibitionismiin, saattaa kärsiä sukupuolellisesta paljastamishäiriöstä, jolloin kyseessä on parafilia.

Sukupuolellisen paljastamishäiriön oireet
-----------------------------------------

Sukupuolellisesta paljastamishäiriötä pidetään yleisempänä miehillä,*lähde?* mutta sitä esiintyy kummallakin sukupuolella. 

Tässä on lista paljastamishäiriön oireista:

* Potilaan ekshibitionismi on laitonta, ja paljastelun kohteena on uhreja, jotka eivät ole antaneet suostumusta paljastelun näkemiselle
* Laittomaan paljasteluun viittaavaa käytöstä yli kuuden kuukauden ajan.
* Käytös on toistuvaa ja potilas saa siitä äärimmäisen paljon seksuaalista mielihyvää
* Käytös saa potilaan levottomaksi
* Sosiaalinen elämä, työkyky, tai/ja elämänhallinta ongelmallista
* Ei ole muita sairauksia, jotka voisivat selittää potilaan käytöksen
* Pitää olla varma, ettei käytös johdu päihteistä, huumausaineista, taikka lääkityksestä
* Potilaan omia tunteita hänen käytöksestään tulee ottaa huomioon

Katso myös
----------

* Tirkistely
* Huomiohakuinen persoonallisuus

Lähteet
-------

* Ellis, Albert: *Miten rakastaa: varttuneiden sukupuoliopas*, s. 224. Jyväskylä: K.J. Gummerus osakeyhtiö, 1969. ISBN puuttuu teoksesta. (suomeksi)
* Fiendt, Helene: Vaaratonta naisilla - rikollista miehillä : itsensä paljastamisen tarve.  *Tieteen kuvalehti*, 1992, nro 7, s. 70-73.  (suomeksi)
* Turtia, Kaarina: *Sivistyssanat*. Otava, 2001. ISBN 951-1-13353-5.
* Aikio, Annukka ja Vornanen, Rauni: *Uusi sivistyssanakirja*. Otava 1993. ISBN 951-1-11365-8.

### Viitteet

1. ↑  *itsensäpaljastaminen.* *Kielitoimiston sanakirja*. Helsinki: Kotimaisten kielten keskus, 2022.
2. ↑  *ekshibitionismi.* *Kielitoimiston sanakirja*. Helsinki: Kotimaisten kielten keskus, 2022.
3. ↑  Justin Myers, The Guyliner: The age of sending nudes is upon us. *GQ*.  18.11.2018. GQ:  GQ.  "it was revealed 40 per cent of 16- to 24-year-olds agreed sending nudes was the new normal."  Englanti
4. 1 2 3  Lenora KM: Exhibitionistic Disorder: Causes, Symptoms, Treatment DSM-5 302.4 (F65.2) *Thriveworks*.  26.6.2017. Thriveworks:  Thriveworks.  "The person displays his exhibitionistic behavior to a person who inability to control the behavior is geared to a person who does not permit or agree to it."  Englanti
5. ↑  Aikio ja Vornanen 1993, s. 172
6. ↑  Kotimaisten kielten keskus ja Kielikone Oy: ekshibitionismi *Kielitoimiston sanakirja*. Viitattu 29.5.2023.
7. ↑  Kirjallisuudentutkimus:tunnustuskirjallisuus *Tieteen termipankki*. Viitattu 29.5.2023.
8. ↑  Cate McGehee: Camming Is Not Like Any Other Kind of Sex Work *thestranger*.  10.6.2015. thestranger:  thestranger.  "I'll masturbate in front of 500 people on the internet," she said, "but I won't get up in front of 10 people at the club and take my top off.""  Englanti
9. ↑  Megan Farokhmanesh: What remains of Chatroulette: it’s gone to the do(n)gs *The Verge*.  14.2.2018. The Verge:  The Verge.  "Between the occasional, curious user who is truly interested in just chatting, are the ones everyone has come to expect: the on-cam men jerking off."  Englanti
10. ↑  Katy Forrester: Model banned from Snapchat for posting X-Rated photographs hits back by going NAKED on Twitter *Mirror*.  30.6.2015. Mirror:  Mirror.  "Her X-Rated snaps, which included photographs of her cooking breakfast naked and lifting up her top in a mirror, got her throw off the photo-sharing app but she's not giving up without a fight."  Englanti
11. ↑  Kay Kerry: Things That Can Get You Banned On Apps And Social Media *Naijmobile*.  13.4.2018. Naijmobile:  Naijmobile.  "Despite several protests from the "Free the Nipple" movement, nudity is still strictly forbidden on social media apps like Instagram."  Englanti
12. ↑  Sean Keach: Webcam sex site pays me £1,000 A DAY to get naked online, says ‘elite’ camgirl *The Sun*.  18.7.2018. The Sun:  The Sun.  Englanti
13. 1 2  MINILEX: Sukupuolisiveellisyyden julkinen loukkaaminen herättää pahennusta *MINILEX*.  2003 vuoden jälkeen. MINILEX:  MINILEX.
14. 1 2  MINILEX: Järjestyslaki ja alastomuus *MINILEX*.  2003 -vuoden jälkeen. MINILEX:  MINILEX.

Aiheesta muualla
----------------

* Kuvia tai muita tiedostoja aiheesta **Ekshibitionismi** Wikimedia Commonsissa